پەیکوڵی

پەیکوڵی کە خەڵکی ناوچەکە بتخانەیان پێ وتووە، شوێنەوارێکی سەردەمی ساسانیەکانە کە دەکەوێتە نزیکی گوندی بەرکەل لە قەزای دەربەندیخانی پارێزگای سلێمانی. گرنگیی پەیکوڵی لەوەدایە کە بە سەر دیوارەکانیدا نووسراوەی بە ھەر دوو زمانی پاڵەویی ئەشکانی و زمانی پاڵەوی ھەبووە و یەکێک لە درێژترین دەقەکانی ئەو زمانانەیە. دیوارە نووسراوەکان چەند بلۆکی بەردین بوون کە ھەندێکیان ون بوونە و ئەو بەردانەی کە نووسراوەیان ھەبووە ئێستا لە مۆزەخانەی سلێمانیدان.  لە ساڵی ٢٠٠٦ەوە تیمێکی شوێنەوارناسی ئیتالی کاریان لە سەری کردووە.

لە وەرگێڕانی نووسراوەکان لە لایەن Ernst Herzfeldەوە وا دەردەکەوێت کە لە ساڵی ٢٩٣ی زایینیدا، «نەرسێ» کە دەسەڵاتی پارێزگای ئەرمەنستانی ساسانیی بە دەستەوە بووە، شۆڕش دەکات و برازایەکەی خۆی واتە «وەھرامی سێیەم» کە چەند مانگێک شای ئێران بووە لادەبات و خۆی دەبێت بە ٧ەم شاھانشای ساسانی. پەیکوڵی مۆنومێنتێک بووە کە لە سەر سنووری ئاسوورستان (بابل) و لە سەر ڕێگای ئەرمەنستان بۆ تیسفۆنی پایتەختی ساسانیدا کراوەتەوە. 

وێنەکان

سەرچاوەکان
 سەردانی بورجی پەیکوڵی، ئوسامە شوکر محەممەد ئەمین (بە ئینگلیزی)

پۆل:پارێزگای سلێمانی
پۆل:پێگە شوێنەوارییەکانی عێراق